**Arvidsjaur kommune** (umesamisk: *Árviesjávrrie*, pitesamisk: *Árvehávvre*) er en kommune i Norrbottens län i landskapet Lappland i Sverige. Kommunen har grenser mot nabokommunene Arjeplog, Jokkmokk, Älvsbyn, Piteå, Skellefteå, Norsjö, Malå og Sorsele. Kommunens administrasjonssenter ligger i Arvidsjaur.

Etymologi
---------

Navnet «Arvidsjaur» har ingenting med mannsnavnet Arvid å gjøre, men kommer fra det umesamiske ordet *árviesjávrrie*, avleda fra *árvies* («gavmild» eller «den som gir mye») og *jávrrie* («sjø»), og henspiller på fisket i den nærliggende innsjøen med samme navn. *Aruens jäff* var i 1607 navnet på den samebyen der Arvidsjaur kirke ble bygd.

Samisk språk
------------

Samisk har status som offisielt minoritetsspråk i kommunen og Arvidsjaur inngår i forvaltningsområdet for samisk språk i Sverige.

Administrativ historikk
-----------------------

Sogndanninga i nordlige deler av Sveriga var sein; Arvidsjaur sogn ble danna i 1606 ved oppdeling av Piteå sogn. Deretter var det noen flere oppdelinger fram til kommunalreformen i 1863, og landskommunen Arvidsjaur ble danna. Kommunen har ikke blitt slått sammen med andre kommuner, men har samme grenser som sognet hadde i 1863. Mellom 1895 og 1962 utgjorde Arvidsjaur et municipalsamhälle.

Geografi
--------

Inlandsbanan i Arvidsjaur.
Arvidsjaur kommune ligger ved Inlandsbanan midt i landskapet Lappland, ca. 110 km sør for polarsirkelen.

### Tettsteder

Arvidsjaur kommune hadde tre tettsteder i 2010. I tabellen oppgis antall innbyggere pr. 31. desember 2010.

| # | Tettsted | Innbyggere |
| --- | --- | --- |
| 1 | **Arvidsjaur** | 4 635 |
| 2 | Glommersträsk | 272 |
| 3 | Moskosel | 232 |

### Småsteder

Arvidsjaur hadde fire småsteder (*tätorter*) i 2005. I tabellen oppgis antall innbyggere pr. 31. desember 2005.

| # | Småsted | Innbyggere |
| --- | --- | --- |
| 1 | Abborträsk | 143 |
| 2 | Lauker | 77 |
| 3 | Auktsjaur | 63 |
| 4 | Järvträsk | 51 |

Næringsliv
----------

Næringslivet i kommunen domineres av skogsindustrien, turistnæring og av offentlig sektor ved blant annet Arméns jägerbataljon. Det er 420 bedrifter som opererer i kommunen.

Dessuten prøves franske, italienske og tyske biler ut i kommunen for å teste vinterklimaet på bilene.

Samferdsel
----------

Tårnet ved Arvidsjaur lufthavn.
Fra Arvidsjaur lufthavn går det daglige fly til Stockholm. Inlandsbanan går også gjennom Arvidsjaur. E45 går gjennom kommunen.

Referanser
----------

1. ↑  Befolkningsstatistik kvartal 3 2011 Arkivert 13. desember 2011 hos Wayback Machine.. Statistiska centralbyrån (30. september 2011). Besøkt 7. januar 2012.
2. ↑  Det svenske Språkrådets hjemmesider, om minoritetsspråk Arkivert 6. februar 2014 hos Wayback Machine..
3. ↑  «Folkmängd i tätort och småort per kommun 2010». Statistiska centralbyrån. Arkivert fra originalen (.xls) 3. mars 2016. Besøkt 20. april 2016.

Eksterne lenker
---------------

* Offisielt nettsted Rediger på Wikidata

* (en) Arvidsjaur Municipality – kategori av bilder, video eller lyd på Commons Rediger på Wikidata
* Informasjonsportal for Arvidsjaur

| * v
* d
* r
Arvidsjaur kommune i Norrbottens län i Sverige |
| --- |
|  | Arvidsjaur **·** Glommersträsk **·** Moskosel |  |

| * v
* d
* r
Kommuner i Norrbottens län |
| --- |
|  | Arjeplog **·** Arvidsjaur **·** Boden **·** Gällivare **·** Haparanda **·** Jokkmokk **·** Kalix **·** Kiruna **·** Luleå **·** Pajala **·** Piteå **·** Älvsbyn **·** Överkalix **·** Övertorneå | Sveriges flagg |

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** LCCN **·** LIBRIS **·** GeoNames **·** MusicBrainz
 |